OpenLLM-France/wikimedia huggingface dataset:
# Ukrainian Beer Lovers Party

Ukrainian Beer Lovers Party, UBLP (ucraïnès: Українська партія шанувальників пива (УПШП)) va ser un partit polític de curta durada a Ucraïna. Va ser registrat el 10 de novembre de 1991 i copresidit per Volodymyr Yermakov, Petro Serhiyenko i Pavlo Tarnovsky.
No s'ha de confondre amb una altra organització russòfona Ukrainian Beer Lovers Party, UBLP (rus: Партия любителей пива, ucraïnès: Українська партiя любителiв пива, УПЛП), que no està registrat oficialment.
Objectius del partit:
* Establiment de l'estat de dret segons els estàndards internacionals
* Creació de nova economia, nova relació econòmica entre les persones
* Despertar i augmentar la dignitat de la gent a través de l'educació cultural
* Ampliació i millora dels productes alimentaris, inclosa la cervesa
A diferència d'altres, la UBLP no va deixar cap rastre en la història d'Ucraïna. En una enquesta prèvia a les eleccions, UBLP va rebre el suport del 3% de la població (segons el diari Voice of Ukraine del 13 d'octubre de 1993). A les eleccions parlamentàries d'Ucraïna del 1994, la UBLP va aconseguir només 1806 vots (<0,01%) i no va obtenir escons.
El 1996 el partit va afirmar tenir registrats 1.599 membres a UBLP.
El 1997 TBLP va entrar al bloc electoral "Demòcrates lliures" (Свободные демократы), que incloïa el Partit Liberal Democràtic d'Ucraïna i el Partit dels Camperols Lliures d'Ucraïna (Партія вільних селян).

## Referències

* ↑ Ukrainian parties Arxivat 2006-07-21 a Wayback Machine. (rus)
* ↑ Ukraine in Modern Times (1986-1996) Arxivat 2006-05-25 a Wayback Machine. (a Kiev University publication) (anglès)
* ↑ «1994 Parliamentary Elections of Ukraine: statistics». Arxivat de l'original el 2007-07-08. [Consulta: 12 octubre 2020].
* ↑ «Людина — Громада — Регіон». [Consulta: 12 octubre 2020].
* ↑ History of the Liberal Democratic Party of Ukraine
# Braksa

Braksa (àrab لبراكسة) és una comuna rural de la província de Khouribga de la regió de Béni Mellal-Khénifra. Segons el cens de 2014 tenia una població total de 7.435 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Política regional

La política regional és la política feta per a provocar el creixement i desenvolupament econòmic de les regions. L'instrument bàsic per a aquestes és la inversió pública.
Aquestes polítiques es troben amb el problema del sacrificis d'afavorir unes respecte altres.
Tots els models de desenvolupament regional coincideixen que la inversió pública en infraestructures és un dels instruments de la política regional més eficaços. Però cada model de desenvolupament regional defensa la seua aplicació d'una manera distinta.
Xavier Sala i Martín defensa un criteri en vista de creixement econòmic i eficiència econòmica pel qual "s'ha d'invertir en aquelles regions on la relació entre stocks de capital públic i capital privat siga més baixa".

## Referències

* 1 2 3 Bosch i Espasa, 1999, p. 150.
* ↑ Bosch i Espasa, 1999, p. 159.
* ↑ Bosch i Espasa, 1999, p. 159-160.

## Bibliografia

* Bosch, Núria; Espasa, Marta. «Capítulo 6. ¿Con qué criterios invierte el sector público central?». A: Desequilibrios territoriales en España y Europa. Barcelona: Ariel, 1999, p. 150-177. ISBN 84-344-2146-1.
# Conringia

Conringia és un gènere de plantes amb flors dins la família Brassicàcia.
És un gènere originari d'Euràsia principalment dels països asiàtics de clima continental, però l'espècie Conringia orientalis (l'única espècie del gènere present als Països catalans), és una mala herba comuna en molts continents.
El nom del gènere es deu al filòsof alemany Hermann Conring.

## Taxonomia

* Conringia austriaca
* Conringia orientalis
* Conringia perfoliata
* Conringia persica
* Conringia planisiliqua

## Referències

* ↑ Bolòs i Vigo Flora dels Països Catalans Barcelona 1990

## Enllaços externs

* Jepson Manual Treatment
# Zosterop de Mayotte

El zosterop de Mayotte (Zosterops mayottensis) és un ocell de la família dels zosteròpids (Zosteropidae).

## Hàbitat i distribució

Habita boscos i matolls de l'illa de Mayotte, a les Comores.

## Referències

* ↑ «Zosterop de Mayotte». Cercaterm. TERMCAT, Centre de Terminologia. Rev. 20/12/2021(català)
# Ceratogymna

Ceratogymna és un gènere d'ocells de la família dels buceròtids (Bucerotidae). Aquests calaus habiten la selva humida d'africana.
Presenten dimorfisme sexual: els mascles són tot negre, les femelles tenen el cap de color marró i el casc més petit. Difereixen dels altres gèneres dels Bycanistes per la pell facial sense plomas de color blau i la barballera, només a la cua tenen unes plomes blanques.

## Taxonomia

Segons la classificació del Congrés Ornitològic Internacional (versió 2.5, 2010) aquest gènere conté dues espècies:
* Calau de casc groc (Ceratogymna elata).
* Calau de casc negre (Ceratogymna atrata).

## Referències

* ↑ Kemp, A. C. «Family Bucerotidae (Hornbills)». A: del Hoyo, J., Elliott, A., & Sargatal, J. eds. Handbook of the Birds of the World (en anglès). vol 6. de Mousebirds to Hornbills. Barcelona: Lynx Edicions, 2001, p. 436-523. ISBN 84-87334-30-X.
# Ukraïnka (Primórie)

* Per a altres significats, vegeu «Ukraïnka».
Ukraïnka (en rus: Украинка) és un poble del krai de Primórie, a l'Extrem Orient de Rússia, que en el cens del 2010 tenia 127 habitants.

## Referències

* ↑ «Поселок Украинка, Пограничный район, Приморский край». Arxivat de l'original el 2014-02-02. [Consulta: 27 gener 2014].
# Boom Beach

Boom Beach és un videojoc d'estratègia multijugador freemium per a mòbils, desenvolupat per Supercell. Va ser llançat primerament al Canadà l'11 de novembre de 2013, i publicat definitivament el 26 de març de 2014. El joc té moltes similituds amb Clash of Clans, un altre joc de Supercell, però canviant algunes mecàniques bàsiques del joc.

## Jugabilitat

Boom Beach és un joc d'estratègia que combina atacs contra altres jugadors i atacs en contra de bases generades automàticament pel joc. El joc es desenvolupa en un arxipèlag tropical amb el jugador en una illa amb defenses i tropes (similar a l'estil de Clash of Clans).
Els jugadors poden construir la seva base, millorar i desbloquejar els seus defenses i edificis. Boom Beach combina campanyes d'un jugador individual amb la capacitat d'atacar altres jugadors en manera multijugador en el mateix mapa. Boom Beach ha estat en el top 10 de jocs en 22 països des del seu llançament. El joc enfronta al jugador contra un enemic conegut com "La Guàrdia Fosca" qui són sovint representats per un militar d'alt rang anomenat "Hammerman".
A part de l'aspecte principal del joc, hi ha també una manera cooperativa on els jugadors reuneixen "Informació Militar" (sobrevivint o ordenant atacs) que és usada després per atacar bases generades pel sistema en Atacs de Força Operativa.

### Moneda

En Boom Beach el jugador necessita recol·lectar recursos com a or, fusta, pedra, i en nivells més alts, ferro; per millorar i construir tropes i edificis. El joc també utilitza una moneda especial: els diamants. Els diamants poden ser atorgats després d'haver aconseguit certs objectius o com recompenses a esdeveniments especials, però la manera principal d'adquirir els diamants és comprant-los utilitzant diners reals. Els diamants també poden ser adquirits fent click en les caixes de tresor quan apareixen de manera aleatòria en el mapa. Els diamants poden ser utilitzats per agilitar cada aspecte del joc (excepte operacions amb el submarí); des de temps de construcció d'edificis i estàtues, fins a la creació de tropes i millores en l'Armeria. També es poden usar per comprar més or, fusta, pedra o ferro. L'única cosa que no es pot comprar amb diamants és Informació Militar i les Pedres de Poder que poden ser utilitzades per millorar diversos aspectes del joc com la vida de les tropes o dels edificis, producció de recursos entre uns altres.

## Crítiques

IGN li va donar 7/10 nominant-ho com una versió moderna de Clash of Clans.

## Referències

* ↑ Clash of Clans Dev Releases Boom Beach; The follow-up takes to the islands by Mike Mahardy 27 March 2014 IGN
* ↑ «Guía Boom Beach». Arxivat de l'original el 16 de maig de 2017.Guía para Principiantes
* ↑ «Boom Beach Review – IGN». IGN, 16-04-2014. [Consulta: 29 juliol 2015].
# Convent de Sant Valentí (Báguena)

El convent de Sant Valentín és un convent barroc del segle xvii de l'Ordre de les germanes pobres de Santa Clara situat en la localitat aragonesa de Báguena (Espanya). En 2002 va ser declarat Bé Catalogat.
És una construcció sòbria de maçoneria i maó, en la qual la canteria es reserva per a la portada principal. L'àrea conventual presenta planta rectangular i compta amb dos claustres entorn dels quals s'organitzen la resta de les dependències. Destaca la façana est: de cuidada composició i disseny procedent de les construccions civils, presenta la portada principal articulada en dos cossos: l'inferior, obert en arc de mig punt entre pilastres acanalades, i el superior constituït per un gran frontó partit, flanquejat per pinacles, que emmarca un relleu entre pilastres coronat per entaulament i frontó corb partit (així mateix flanquejat per pinacles), rematat per la imatge de Santa Clara; tot això està protegit per una teuladeta. En la resta de la façana es disposen quatre finestres distribuïdes simètricament (dues per planta i amb reixeria de bona forja). El pis superior presenta una galeria d'arcs de mig punt doblegats i emmarcats per pilastres. Remata la façana una cornisa de maó molt volada.
L'església, adossada a les dependències conventuals, consta de capçalera poligonal i nau única articulada en sis trams mitjançant arcs torals sostinguts en pilastres. A banda i banda del primer tram s'obren sengles capelles. La capçalera i els quatre primers trams de la nau es cobreixen amb voltes de llunetes, mentre els dos trams dels peus ho fan amb voltes de creueria estrelada, i les capelles amb voltes de creueria simple. Destaca la decoració esgrafiada a força de motius vegetals. A l'exterior destaquen els esvelts contraforts, les finestres en arc de mig punt obertes, en trams alterns, a la zona superior dels murs, i la porta d'accés, situada al quart tram del costat de l'epístola, precedida d'un petit atri de recent construcció.

## Referències

* Este article és una obra derivada de la disposició relativa al procés de declaració o incoació d'un Bé d'interés cultural publicada en el Boletí Oficial d'Aragó número 145 del 12 de desembre de 2002 (text), que està lliure de restriccions conegudes en virtud del dret d'autor de conformitat amb allò disposat en l'article 13 de la Llei de Propietat Intel·lectual Espanyola.
# Kefalograviera

Kefalograviera (grec:κεφαλογραβιέρα) és un formatge grec amb Denominació d'Origen Protegida a nivell europeu des del 1996. El kefalograviera es produeix a Macedònia Occidental, Ioannina, Epir i la prefectura d'Etòlia-Acarnània. És un formatge modern, elaborat per primera vegada el 1967 amb una barreja de 60% llet de vaca i 40% llet d'ovella. Actualment es fa amb llet d'ovella, a la qual s'hi pot afegir llet de cabra en proporció no superior al 10%. És un formatge de textura dura, intermedi entre el kefalotiri i el graviera. La pasta és ferma, de color blanc o groguenc, amb molts forats. Té un sabor suau i lleugerament salat. Té un 40% d'humitat màxima i un mínim de 40% de greix en sec. Sovint s'usa en el plat grec anomenat saganaki, tallat en triangles, enfarinat i lleugerament fregit.

## Referències

* ↑ Denominació d'origen del kefalograviera, ec.europa.eu [Consulta: 21 de novembre del 2010] (anglès)
* ↑ Comissió Europea, Polítiques de qualitat alimentària a la Unió Europea [Consulta: 21 de novembre del 2010] (anglès) PDF
* 1 2 3 Kefalograviera Arxivat 2015-06-28 a Wayback Machine. www.cheesenet.gr [Consulta: 21 de novembre del 2010] (anglès)
# Zosterop de Mindanao

El zosterop de Mindanao (Dasycrotapha plateni) és un ocell de la família dels zosteròpids (Zosteropidae).

## Hàbitat i distribució

Habita boscos, clars i vegetació secundària de les terres baixes de Mindanao, a les illes Filipines.

## Referències

* ↑ «Zosterop de Mindanao». Cercaterm. TERMCAT, Centre de Terminologia. Rev. 20/12/2021(català)
# Carlos Castillo Armas

Carlos Castillo Armas (Santa Lucía Cotzumalguapa, 4 de novembre de 1914 - Ciutat de Guatemala, 26 de juliol de 1957). Militar i polític guatemalenc i president de Guatemala (1954-1957).

## Biografia

El 1944 participà en el derrocament del president Jorge Ubico i fou nomenat director de l'Escola Militar. Ferm opositor del liberalisme del nou president Juan José Arévalo, va intentar derrocar-lo sense èxit poc abans de les eleccions que va guanyar Jacobo Árbenz. Aquest el va destituir del seu càrrec i el va fer arrestar. El 1951 va fugir a Hondures, des d'on va organitzar les forces opositores a la política esquerranista d'Árbenz. Va liderar el cop d'estat de 1954, amb el que va envair Guatemala recolzat per la CIA estatunidenca, incloses forces d'aviació. L'exèrcit guatemalenc no hi va oposar molta resistència, i Castillo Armas va aconseguir el poder. Va ser president de Guatemala des del 8 de juliol de 1954 fins que fou assassinat el 26 de juliol de 1957.

## Referències

* ↑ Cullather, Nicholas. Operation PBSUCCESS: The United States and Guatemala, 1952–1954 (en anglès). History Staff CIA, 1994.
* ↑ Sandoval, Marta. «Tres disparos en una noche lluviosa. La muerte de Castillo Armas» (en castellà). Contrapoder, 02-02-2014. Arxivat de l'original el 2 de febrer 2014. [Consulta: 15 desembre 2023].
# Ukraïnka (Simferòpol)

* Per a altres significats, vegeu «Ukraïnka».
Ukraïnka (en ucraïnès: Українка i rus: Украинка) és un poble de la República Autònoma de Crimea a Ucraïna, que el 2021 tenia 3.357 habitants. Pertany al districte de Simferòpol.

## Referències

* ↑ «Об установлении границ поселка Айкаван, сел Ана-Юрт, Дружного, Ивановки, Строгановки, Трудового Трудовского сельского совета (Симферопольский район) Автономной Республики Крым». Arxivat de l'original el 2015-12-22. [Consulta: 14 desembre 2015].
* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Burunni

Burunni (en rus: Бурунный) és un poble (un possiólok) del krai de Stàvropol, a Rússia, que en el cens del 2010 tenia 335 habitants. Pertany al districte rural de Kurskaia.

## Referències

* ↑ «База микроданных Всероссийских переписей населения 2002 и 2010 годов». Arxivat de l'original el 2014-06-09. [Consulta: 28 març 2020].
# Platja de Peña Doria

La platja de Peña Doria és una platja aïllada, excepte en la baixamar que s'uneix amb la Platja de la Cueva i envoltada de penya-segats, està situada en el concejo asturià de Cudillero i pertany a la localitat de Oviñana. La platja està protegida dins del paratge natural de la costa occidental i està catalogada com a Paisatge protegit, ZEPA i LIC.

## Descripció

És una platja de pedres, amb fort onatge, la qual cosa la fan poc adequada per al bany.
Para la seva localització cal arribar a un dels dos nuclis de població més propers que són Oviñana i Riego de Abajo. L'accés és el mateix que per la platja veïna per l'occident que és la Platja de La Cueva i la baixada és per un altre camí, també similar al camí en ziga-zaga d'accés a de la Cueva.
No té cap mena de serveis i es pot portar la mascota. Les activitats recomanades són la pesca submarina i la recreativa a canya. Es recomana prendre's amb calma la baixada i pujada del llarg camí en ziga-zaga fins a la platja.

## Referències

* 1 2 3 «http://sig.magrama.gob.es/93/ClienteWS/Guia-Playas/Default.aspx?nombre=PLAYAS_WEB&claves=DGC.». Arxivat de l'original el 2015-04-03. [Consulta: 25 març 2015].
* ↑ Del Río, Alejandro. Nobel. Guía total de las playas de Asturias. Asturias: Nobel, 2013, p. 112. ISBN 978-84-8459-669-1.
# Cottus nasalis

Cottus nasalis és una espècie de peix pertanyent a la família dels còtids.

## Descripció

* Fa 6,9 cm de llargària màxima.

## Hàbitat

És un peix d'aigua dolça, demersal i de clima temperat.

## Distribució geogràfica

Es troba a Àsia: conca superior del riu Sirdarià.

## Observacions

És inofensiu per als humans.

## Referències

* 1 2 3 4 FishBase (anglès)
* ↑ Berg, L.S., 1965. Freshwater fishes of the U.S.S.R. and adjacent countries. vol. 3, quarta edició. Israel Program for Scientific Translations Ltd, Jerusalem.
* ↑ Reshetnikov, Y.S., N.G. Bogutskaya, E.D. Vasil'eva, E.A. Dorofeeva, A.M. Naseka, O.A. Popova, K.A. Savvaitova, V.G. Sideleva i L.I. Sokolov, 1997. An annotated check-list of the freshwater fishes of Russia. J. Ichthyol. 37(9): 687-736.

## Bibliografia

* Kinziger, A.P., R.M. Wood i D.A. Neely, 2005. Molecular systematics of the genus Cottus (Scorpaeniformes: Cottidae). Copeia (2):303-311.
* Ricker, W.E., 1973. Russian-English dictionary for students of fisheries and aquatic biology. Fisheries Research Board of Canada, Ottawa.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# L'home que tapa caus

L'home que tapa caus a la riba del Derwent (originalment en anglès Earthstopper on the Banks of the Derwent), o simplement L'home que tapa caus, és un quadre de Joseph Wright que fou completat el 1773.

## Descripció

El quadre mostra un home tapant caus de guineu de manera que en la següent caça el caçador pogués matar l'animal sense que aquest tingués l'oportunitat d'amagar-se sota terra. L'home es troba a la riba del riu Derwent.
Joseph Wright era conegut pels seus estudis sobre il·luminació poc normal, però en aquest quadre la veiem combinada amb paisatges. Wright va completar pocs quadres notables que incloïen paisatges abans d'anar-se'n de viatge a Itàlia, on va en crear un munt, incloent-n'hi alguns que mostraven l'erupció del Vesuvi. Benedict Nicholson, expert en Joseph Wright, creia que aquesta pintura va inspirar uns versos de poesia escrits posteriorment a favor de la preservació del Bosc de Needwood per Francis Noel Clarke Mundy. Aquests versos deien:
| « | Whilst as the silver moonbeams rise, Imagin'd temples strike my eyes With tottering spire, and mouldering wall, And high roof nodding to it's fall, - His lanterns gleaming down the glade, One, like a sexton with his spade, Comes from their caverns to exclude The midnight prowlers from the wood... | » |
Era lògic que Wright, que havia basat les seves pròpies pintures com Miravan en la literarura, havia d'inspirar també poesia a un grup que comprenia Erasmus Darwin i Anna Seward.

## Història

El quadre fou exposat el 1773 i actualment es troba a la col·lecció del Derby Museum and Art Gallery.

## Notes

* ↑ En anglès, a aquesta persona que tapava caus se l'anomenada earthstopper; aquest terme no té traducció en català.

## Referències

* ↑ Mundy, Francis Noel Clarke. Needwood Forest p.19. John Jackson, 1776, p. 52.
* ↑ «The Earthstopper». Treasures of Derby. derby.gov.uk. Arxivat de l'original el 2009-05-04. [Consulta: 29 maig 2011].
# Zosterop de Marianne

El zosterop de Marianne (Zosterops semiflavus) és un ocell extint de la família dels zosteròpids (Zosteropidae).

## Hàbitat i distribució

Habitava l'illa de Marianne, a les Seychelles.

## Taxonomia

Va ser descrita com una espècie de ple dret per Edward Newton el 1867. Més tard va ser considerada una subespècie del zosterop de Mayotte (Zosterops mayottensis), fins que un estudi de 2006va demostrar que en realitat està relacionat de manera més estreta amb el zosterop del Karthala (Zosterops mouroniensis) que no pas amb el de Mayyotte. Va passar a ser considerada de nou una espècie de ple dret.

## Referències

* ↑ «Zosterop de Marianne». Cercaterm. TERMCAT, Centre de Terminologia. Rev. 20/12/2021(català)
* ↑ Ben H Warren, Eldredge Bermibgham Prys-Jones, Christophe Thébaud.: Immigration, species radiation and extinction in a highly diverse songbird lineage: white-eyes on Indian Ocean islands. In Molecular Ecology Blackwell Publishing Ltd, 2006. doi:10.1111/j.1365-294X.2006.03058.x
* ↑ F Gill, D Donsker et P Rasmussen (Eds). 2021. IOC World Bird List (v11.1). doi : 10.14344/IOC.ML.11.1.
* ↑ J del Hoyo, NJ Collar, DA Christie, A Elliott, LDC Fishpool, P Boesman i GM Kirwan.2016. HBW and BirdLife International Illustrated Checklist of the Birds of the World. Volum 2: Passerines. Lynx Edicions and BirdLife International, Barcelona i Cambridge.
# Club Deportivo Cajamadrid (handbol)

La secció d'handbol del Club Deportivo Cajamadrid fou un club d'handbol espanyol de la ciutat d'Alcalá de Henares. A més de l'handbol, el club tenia secció de basquetbol i un equip ciclista amateur.
L'any 1979 la Caja de Ahorros y Monte de Piedad de Madrid va comprar els drets federatius del club BM Banco Ibérico de Madrid, que jugava a segona divisió. L'any següent ascendí a divisió d'honor. L'any 1990 fou membre fundador de la Lliga ASOBAL.
L'any 1991 desaparegué i la seva estructura esportiva passà al Club Juventud Alcalá.

## Referències

* ↑ «Plantilla 1990». Mundo Deportivo, 22-09-1990. [Consulta: 1r febrer 2022].
* ↑ «Juventud Alcalá: varias historias, un mismo club». FBM.es. [Consulta: 1r febrer 2022].
# Carlo Gnocchi

Carlo Gnocchi (San Colombano al Lambro, 25 d'octubre de 1902 - Milà, 28 de febrer de 1956) fou un capellà italià, creador de la "Fondazione Pro Juventute" (actual Fondazione Don Carlo Gnocchi), que ajuda als nens amb discapacitat múltiple. És venerat com a beat per l'Església Catòlica.

## Infància i joventut

Va néixer a San Colombano al Lambro, vila propera a Milà, en el si d'una família rural. Va ser ordenat capellà el 1924, també va ser professor de teologia i religió en col·legis, liceus i universitats de la seva ciutat natal.

## Obra

Durant la Segona Guerra Mundial va ser oficial i capellà del Batalló Alpí (Cos d'Infanteria de Muntanya) de l'Exèrcit Italià (1941-1945). En aquells moments el Pare Gnocchi (o Don Gnocchi, com és anomenat a Itàlia), concep la idea de crear una fundació que ajudi els nens mutilats i discapacitats físics i psíquics per causa de la guerra. Així, en 1942, va néixer la seva obra màxima, la Fondazione Pro Juventute. Un any més tard va tenir una audiència amb el Papa Pius XII, en la qual va presentar la seva fundació.

## Mort i beatificació

Va morir d'un càncer de pàncrees a Milà en 1956, a l'edat de 53 anys. El seu procés de beatificació va començar a 1962, i va ser declarat venerable pel Papa Joan Pau II en 2002, i fou beatificat pel Papa Benet XVI, el 25 d'octubre de 2009.
La seva vida és recordada, actualment, a través d'un film de la RAI, titulada L'àngel dels nens.

## Enllaços externs

* Fondazione Pro Juventute "Obra Don Gnocchi"
* Film "L'angelo dei bimbi".
# Burundi Sport Dynamik New Look

El Burundi Sport Dynamik New Look és un club de futbol de la ciutat de Bujumbura, Burundi.

## Palmarès

* Lliga burundesa de futbol:
** 1965, 1966, 1967, 1968, 1982, 1995, 1997

## Referències

* ↑ Perfil a wildstat.com
* ↑ Perfil a facebook
* ↑ «Prince Louis FC». Perform Group. [Consulta: 5 abril 2015].
* ↑ «Burundi - List of Champions». RSSSF, 2010.